Okcidenta krinifero

Okcidenta krinifero (Crinifer piscator) konata ankaŭ kiel Okcidenta plantagomanĝulo aŭ Okcidenta griza plantagomanĝulo, estas granda membro de la familio de turakoj, grupo de grandaj arbaraj preskaŭ-paserinaj birdoj limigitaj al Afriko.

Priskribo
250ra|thumb|maldekstre|Ĉe Wildlife World Zoo, Arizono, Usono
Tiu ĉi specio estas loĝanta reproduktulo en malfermarbaraj vivejoj en tropika okcidenta Afriko. Ĝi demetas du aŭ tri ovojn en nesto sur arba platformo.

Temas pri oftaj, bruemaj kaj okulfrapaj birdoj, malgraŭ tio, ke ili ne havas la brilajn kolorojn de parencoj kiel la viola turako. Ili longas 50 cm, inkluzive de longa vosto. Ilia plumaro estas ĉefe griza supre kun brunaj makuloj. La kapo, erekta kresto, kolo kaj brusto estas brunaj striecaj arĝente. La malsupraj partoj estas blankaj, forte striecaj brune.

La okcidenta plantagomanĝulo havas dikan helflavan bekon, kaj montras blankan flugilstrion dumfluge. Ambaŭ seksoj estas identaj, sed nematuraj individuoj havas nigran lanecan kapon sen arĝentkolora strieco.

Tiu ĉi birdo similas al la proksime parenca orienta plantagomanĝulo. Ĉi-lasta specio havas blankajn vostostriojn, kaj ne havas la brustostriojn kaj malhelajn flugilplumojn de sia okcidenta parenco.

Ĉi tiu specio manĝas fruktojn, precipe figojn, kaj aliajn plantajn materialojn. 

La okcidenta plantagomanĝulo havas laŭtan krion kaŭ-kaŭ-kaŭ, kiu estas tre konata en okcidenta Afriko.

Taksonomio
La Okcidentan kriniferon priskribis la franca polimato Georges-Louis Leclerc, grafo de Buffon, en sia verko de 1770 Histoire Naturelle des Oiseaux el specimeno kolektita en Senegalo. La birdon bildigis ankaŭ mankolorigita plato gravurita de François-Nicolas Martinet en Planches Enluminées D'Histoire Naturelle kiu produktiĝis laŭ superrigardo fare de Edme-Louis Daubenton por akompani la tekston de Buffon. Nek la platinformo nek la priskribo de Buffon inkludis sciencan nomon, sed en 1783 la nederlanda natursciencisto Pieter Boddaert stampis la duvortan nomon Falco piscator en sia katalogo de Planches Enluminées. 

La Okcidenta krinifero estas nun metita en la genron Crinifer, starigita de la pola zoologo Feliks Paweł Jarocki en 1821. La genronomo kombinas la latinan crinis signifantan "haron" kaj -fer signifantan "portantan". La specia epiteto piscator estas Latina por "fiŝkaptisto".

La usona ornitologo James L. Peters malakceptis la identigon de la plato de Daubenton kun la Okcidenta krinifero kaj anstataŭe uzis la specian epiteton africanus kiu estis proponita de John Latham en 1790: "Por rekoni la platon de Daubenton kiel reprezentanta Phasianus africanus Latham postulas pli da imagopovo ol mi kapablas uzi." La plato povus anstataŭe priskribi la Afrikan maraglon.

Referencoj

Eksteraj ligiloj


Kategorio:Musofagedoj
Kategorio:Birdoj de Afriko